gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8567, del 11-06-2019 (2019/5897)

Correcció d'errades en la convocatòria i bases específiques per a la provisió en propietat d'una plaça d'inspector o inspectora de la policia local.
----------------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5897


Data del document
:   04-06-2019

Organisme emissor
:   Ajuntament de Callosa de Segura

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * Callosa de Segura
    * concurs administratiu

Correcció d'errades en la convocatòria i bases específiques per a la provisió en propietat d'una plaça d'inspector o inspectora de la policia local. [2019/5897]  
Advertida una errada en l'encapçalament de l'anunci publicat en el Diari Oficial de la Generalitat Valenciana número 8557, de 28 de maig de 2019, de convocatòria i bases específiques per a la provisió en propietat d'una plaça d'inspector o inspectora de la policia local. En el dit encapçalament, on diu:  
«Convocatòria i bases específiques per a la provisió en propietat, pel procediment de concurs oposició, torn lliure, d'una plaça d'inspector o inspectora de la policia local»;  
  
Ha de dir:   
«Convocatòria i bases per a la provisió en propietat d'una plaça vacant d'inspector o inspectora de policia local en l'Ajuntament de Callosa de Segura».  
  
Callosa de Segura, 4 de juny de 2019.- L'alcalde: Francisco José Maciá Serna.
Diari Oficial de la Generalitat Valenciana


Sumari del DOGV 8661, del 22-10-2019 (2019/9820)

Informació pública de l'inici del procediment d'avaluació ambiental i territorial estratègica per a la modificació D-14 del Pla general d'ordenació urbana.
-----------------------------------------------------------------------------------------------------------------------------------------------------------

### Dades del document

Número de DOGV
:   8661

Data del DOGV
:   22-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9820


Data del document
:   15-10-2019

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de l'inici del procediment d'avaluació ambiental i territorial estratègica per a la modificació D-14 del Pla general d'ordenació urbana. [2019/9820]  
L'Ajuntament de Calp, en sessió plenària de 16 de setembre de 2019, ha acordat l'inici del procediment d'avaluació ambiental i territorial estratègica per a la modificació D-14 del PGOU relativa als criteris d'ocupació en parcel·les de tipologia BQ en els sòls urbans Morelló, Ifach, la Fossa i Saladar.  
La documentació pròpia de l'esmentada modificació pot consultar-se en el següent enllaç: https://www.calp.es/es/content/documentos-exposición-pública  
Cosa que es comunica i es fa constar que l'esmentada documentació romandrà publicada durant la fase de consultes prèvies prevista en l'article 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Calp, 15 d'octubre de 2019.- El regidor delegat de Territori, Cicle Integral de l'Aigua i Medi Ambient: Juan Manuel del Pino López.
Diari Oficial de la Generalitat Valenciana


Sumari del DOGV 8524, del 08-04-2019 (2019/2869)

Bases de la convocatòria per a proveir una plaça d'administratiu o administrativa d'administració general, per mitjà de concurs oposició, per promoció interna.
---------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2869


Data del document
:   21-03-2019

Organisme emissor
:   Ajuntament de Miramar

Tipus de document
:   Anunci

Anàlisi jurídica

 Descriptors 

:   * Miramar
    * concurs administratiu

Bases de la convocatòria per a proveir una plaça d'administratiu o administrativa d'administració general, per mitjà de concurs oposició, per promoció interna. [2019/2869]  
En el Butlletí Oficial de la Província de València núm. 55, de 20 de març de 2019, s'ha publicat la referència de les bases que han de regir la convocatòria per a proveir una plaça d'administratiu/iva d'administració general, mitjançant concurs oposició, per promoció interna.  
  
El termini de presentació de sol·licituds serà de 20 dies hàbils, a comptar des de l'endemà de la publicació d'aquesta resolució en el Boletín Oficial del Estado.  
Els successius anuncis referents a aquesta convocatòria, quan pertoque, es faran públics en el BOP de València i en la seu electrònica d'aquest ajuntament.  
Cosa que es fa pública perquè se'n prenga coneixement.  
  
Miramar, 21 de març de 2019.- L'alcalde president: Asensio Llorca.
Diari Oficial de la Generalitat Valenciana


Sumari del DOGV 8536, del 26-04-2019 (2019/4218)

Informació pública de l'actualització de tarifes de subministrament d'aigua potable i clavegueram en Borriana.
--------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4218


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable i clavegueram en Borriana.  
 [2019/4218]  
D'acord amb el que establix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació. Amb data 12 de febrer de 2019 la mercantil Sociedad de Fomento Agrícola Castellonense, SA va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes del subministrament d'aigua potable i clavegueram a la localitat de Borriana tal com es detallen a continuació:  
  
Subministrament d'aigua potable:  
  
Quota de servei Total   
Calibre 13 mm 13,25 €/trim.  
Calibre 15 mm 15,66 €/trim.  
Calibre 20 mm 23,31 €/trim.  
Calibre 25 mm 30,85 €/trim.  
Calibre 30 mm 40,78 €/trim.  
Calibre 40 mm 67,29 €/trim.  
Calibre 50 mm 93,82 €/trim.  
Calibre 65 mm 144,19 €/trim.  
Calibre 80 mm 176,61 €/trim.  
Calibre 100 mm 268,80 €/trim.  
  
Manteniment de comptador Total   
Calibre 13 mm 0,3447 €/mes  
Calibre 15 mm 0,3906 €/mes  
Calibre 20 mm 0,6779 €/mes  
Calibre 25 mm 0,9422 €/mes  
Calibre 30 mm 1,3673 €/mes  
Calibre 40 mm 2,6999 €/mes  
Calibre 50 mm 4,0787 €/mes  
Calibre 65 mm 6,7901 €/mes  
Calibre 80 mm 8,5019 €/mes  
Calibre 100 mm 13,5686 €/mes  
  
Quota de consum Total   
0-18 m³ 0,2037 €/m³  
19-36 m³ 0,3443 €/m³  
> 36 m³ 0,5764 €/m³  
  
Drets de connexió Total   
Calibre 13 mm 55,01 €  
Calibre 15 mm 64,17 €  
Calibre 20 mm 110,00 €  
Calibre 25 mm 154,03 €  
Calibre 30 mm 220,04 €  
Calibre 40 mm 440,07 €  
Calibre 50 mm 667,42 €  
Calibre 65 mm 1.100,28 €  
Calibre 80 mm 1.375,26 €  
Calibre 100 mm 2.200,40 €  
  
Tarifes de clavegueram:  
  
Quotes Total   
Quota fixa ús domèstic 5,44 €/trim  
Quota fixa activitat 19,75 €/trim  
Quota de consum m3 0,06 €/m³ facturat d'aigua potable  
  
Sobre les presents tarifes s'aplicarà l'IVA d'acord amb l'establert en la Llei 37/1992, de 28 de desembre.  
Cosa que es fa pública.  
  
Borriana, 24 d'abril de 2019.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8624, del 30-08-2019 (2019/7616)

Notificació de la sentència dictada en el procediment ordinari número 615/2018.
-------------------------------------------------------------------------------

### Dades del document

Número de DOGV
:   8624

Data del DOGV
:   30-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7616


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 615/2018. [2019/7616]  
De: Bankia, SA.  
Procurador: Antonio Barbero Giménez.   
Contra: Danilo de la Pava Nieto.  
En el procediment ordinari número 615/2018, seguit a instàncies de Bankia, SA contra Danilo de la Pava Nieto, s'ha dictat sentència amb data 10 de juny de 2019, la dispositiva de la qual és del tenor literal següent:  
  
«Dispositiva  
Estime la demanda formulada pel procurador dels tribunals Antonio Barbero Giménez, en nom i representació de Bankia, SA, contra Danilo de la Pava Nieto i declare la pèrdua del benefici del termini pel demandat en l'amortització del préstec hipotecari subscrit en data 26 de juliol de 2005, per incompliment de les seues obligacions essencials del contracte; i declare vençuda l'obligació de devolució del préstec. Declare també el dret de l'actora a reclamar de forma anticipada la totalitat del capital que reste per retornar-se del que es va entregar en el seu moment en concepte de préstec, més els interessos que pertoquen. Amb imposició de costes processals al demandat.»  
  
  
I atés que aquest demandat Danilo de la Pava Nieto es troba en parador ignorat, s'expedeix el present edicte a fi que li servisca de notificació de forma deguda.  
  
València, 3 de juliol de 2019.- La lletrada de l'Administració de justícia: Yolanda Giménez Ponce.
Diari Oficial de la Generalitat Valenciana


Sumari del DOGV 8486, del 14-02-2019 (2019/1314)

RESOLUCIÓ de 8 de febrer de 2019, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de la Comissió d'Estudi de la Diversitat Funcional.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1314


Data del document
:   08-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * discapacitat

RESOLUCIÓ de 8 de febrer de 2019, de la consellera de Justícia, Administració Pública, Reformes Democràtiques i Llibertats Públiques, per la qual es modifica la composició de la Comissió d'Estudi de la Diversitat Funcional. [2019/1314]  
Vista la proposta de resolució de la directora general de Funció Pública, relativa a la modificació de la Comissió d'Estudi de la Diversitat Funcional.  
Mitjançant la Resolució de 9 d'abril de 2013, del conseller d'Hisenda i Administracions Públiques, es va modificar la composició de la Comissió Mixta de l'Estudi de les Discapacitats. L'actual Decret 3/2017, de 25 de gener, del Consell, pel qual s'aprova el reglament de selecció provisió i mobilitat del personal de la funció pública valenciana, regula, en l'article 96, la composició de la Comissió d'Estudi de la Diversitat Funcional.  
Resulta necessari realitzar una modificació d'aquesta per raons organitzatives quant a la persona funcionària que ostenta la Presidència de la citada comissió.  
Per això, vista la designació efectuada per la directora general de Funció Pública i en ús de les atribucions conferides pel Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
El cessament com a president de la Comissió Mixta d'Estudi de les Discapacitats de Rafael Aguilar Agustín, representant de la Direcció General de Funció Pública.  
  
Segon  
El nomenament com a president de la Comissió d'Estudi de la Diversitat Funcional d'Antonio Peña Ferrando.  
  
València, 8 de febrer de 2019.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.
Diari Oficial de la Generalitat Valenciana


Sumari del DOGV 8664, del 25-10-2019 (2019/9498)

RESOLUCIÓ de 25 de setembre de 2019, de la Direcció General d'Investigació i Alta Inspecció Sanitària, per la qual sotmet a informació pública l'expedient de l'autorització sanitària per a implant de teixit musculoesquelètic del centre Hospital Universitari de Torrevieja.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8664

Data del DOGV
:   25-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9498


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 25 de setembre de 2019, de la Direcció General d'Investigació i Alta Inspecció Sanitària, per la qual sotmet a informació pública l'expedient de l'autorització sanitària per a implant de teixit musculoesquelètic del centre Hospital Universitari de Torrevieja. [2019/9498]  
En aquesta Direcció General d'Investigació i Alta Inspecció Sanitària, s'instrueix l'expedient de l'autorització sanitària per a implant de teixit musculoesquelètic de l'Hospital Universitari de Torrevieja.  
Segons l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, i en relació amb el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
Sotmetre aquest expedient a informació pública per un termini de vint dies, a fi que les persones interessades puguen examinar-lo i formular les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al carrer del Misser Mascó, 31, on poden examinar-lo les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 25 de setembre de 2019.- El director general d'Investigació i Alta Inspecció Sanitària: Javier Santos Burgos Muñoz.
Diari Oficial de la Generalitat Valenciana


Sumari del DOGV 8662, del 23-10-2019 (2019/9431)

Informació pública de la Resolució de l'Alcaldia número 5574 sobre l'expedient 157055H, Pla de reforma interior (PERI 1) Estació de les Valls.
----------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9431


Data del document
:   18-09-2019

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * administració local
    * pla d'urbanisme

Informació pública de la Resolució de l'Alcaldia número 5574 sobre l'expedient 157055H, Pla de reforma interior (PERI 1) Estació de les Valls. [2019/9431]  
L'alcalde, en data 18 de setembre de 2019, ha dictat la següent Resolució de l'Alcaldia núm. 5574, que en la part dispositiva estableix el següent:  
  
Assumpte: exp. 157055H. Pla de reforma interior (PERI 1) Estació de les Valls.  
Tràmit: anàlisi de les al·legacions/informes realitzats durant el període de consultes i obertura del període d'informació pública.  
  
Primer. L'obertura del període d'informació pública, durant un període de quaranta-cinc dies, del planejament consistent en Pla de reforma interior (PERI 1) Estació de les Valls, exp. 157055H.  
  
Segon. Procedir a publicar anuncis de la part dispositiva d'aquest acord en el Diari Oficial de la Generalitat Valenciana i en premsa escrita de gran difusió i posar a la disposició del públic la documentació de l'expedient 171043K. L'adreça electrònica per a consultar-la serà la pàgina web de l'Ajuntament.  
  
Tercer. Reiterar la sol·licitud d'un informe a totes aquelles administracions i òrgans municipals que, tot i que han sigut citats durant el període de consultes, no han emés informe.  
  
Sagunt, 18 de setembre de 2019.- L'alcalde: Darío Moreno Lerga.
Diari Oficial de la Generalitat Valenciana


Sumari del DOGV 8533, del 23-04-2019 (2019/4032)

ACORD de 12 d'abril de 2019, del Consell, d'autorització de l'expedient de rescabalament 6/2019 per obligacions contretes en 2018.
----------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4032


Data del document
:   12-04-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 12 d'abril de 2019, del Consell, d'autorització de l'expedient de rescabalament 6/2019 per obligacions contretes en 2018. [2019/4032]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 12 d'abril de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 6/2019 per les obligacions contretes en 2018, per import d'1.220.487,44 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques generades en 2018, per import d'1.220.487,44 ?.  
  
València, 12 d'abril de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8468, del 21-01-2019 (2019/232)

Notificació de la sentència dictada en el rotlle d'apel·lació número 171/2018.
------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/232


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 171/2018. [2019/232]  
Consuelo Barberá Barrios, lletrada de l'Administració de Justícia de la Secció Octava de l'Audiència Provincial de València.  
Faig saber: que en aquesta sala s'ha acordat la publicació d'acte de comunicació  
  
Procediment: rotlle número 171/18  
Apel·lant: Prime Credit 3 SARL  
Apel·lat: Andrés Pablo Geroni  
Acte processal que es publica: acte de data 16/7/18  
Objecte: notificació a Andrés Pablo Geroni en atenció al desconeixement del seu actual parador  
Manera i termini d'impugnació: no cap recurs.  
  
El text íntegre de la resolució que es publica podrà consultar-se i obtindre'n còpia en la Secretaria d'aquest òrgan judicial en hores d'audiència. Aquest edicte compleix els criteris de protecció de dades de caràcter personal en l'àmbit de l'Administració de Justícia establits en els articles 236 bis i següents de la Llei orgànica del poder judicial (LOPJ) i la Instrucció 6/2012 de la Secretaria General de l'Administració de Justícia, relativa a la publicació d'edictes diaris i butlletins oficials i la protecció de dades.  
  
València, 20 desembre de 2018.- La lletrada de l'Administració de justícia: Consuelo Barberá Barrios.
Diari Oficial de la Generalitat Valenciana


Sumari del DOGV 8551, del 20-05-2019 (2019/4908)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8551

Data del DOGV
:   20-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4908


Organisme emissor
:   Caixa Popular-Caixa Rural, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2019/4908]  
Per a l'Assemblea ordinària-extraordinària, a celebrar pels socis el dia 3 de juny, a les 18.45 hores de la vesprada en primera convocatòria, i a les 19.00 hores en segona, a la sala de projecció número 23 de Cinemes Kinépolis, en el Centre Comercial Heron City, avinguda de Tomás y Valiente, s/n, Paterna (València), d'acord amb l'ordre del dia següent.  
  
  
Ordre del dia  
1. Lectura i aprovació, si escau, dels comptes anuals, memòria, balanç de situació, compte de pèrdues i guanys, estats de canvis en el patrimoni net i estat de fluxos d'efectiu, de l'informe de gestió de l'exercici 2018 i de la proposta de distribució d'excedents disponibles. Lectura de l'informe d'auditoria.  
2. Aprovació dels principis generals de la política de remuneracions que s'aplica als membres del Consell Rector.  
3. Nomenament de l'auditor extern, per a la verificació dels comptes anuals.  
4. Pla d'inversions i despeses del Fons de Formació i Promoció Cooperativa per a l'exercici en curs, i liquidació del pressupost de l'exercici anterior.  
5. Autoritzar el Consell Rector per a aplicar provisionalment i proporcionalment el Pla d'inversions i despeses del Fons de Formació i Promoció Cooperativa de 2019, en els mesos que transcórreguen de l'any 2020 fins que l'Assemblea General aprove el corresponent pla de l'any 2020.  
6. Previsions del Pla de Gestió per al 2019.  
7. Renovació i/o elecció de càrrecs del Consell Rector.  
8. Autorització al Consell Rector per a la interpretació, esmena, complement, execució i desenvolupament dels acords que adopte l'Assemblea General, així com per a substituir les facultats que reba de l'Assemblea, davant dels registres o organismes competents, i concessió de facultats a la secretària general, Isabel Montero López, per a l'elevació a instrument públic de tals acords.  
9. Suggeriments i preguntes.  
10. Aprovació de l'acta de la sessió.  
  
La documentació referida als comptes anuals, l'informe de gestió, així com l'informe d'auditoria i altres documents sobre els quals ha de decidir l'Assemblea, es troben a la disposició dels socis en el domicili social de la cooperativa, on podran ser consultats de 10.00 a 14.00 hores, els dies laborables des de la publicació de la convocatòria de l'Assemblea General fins a la celebració. El soci que ho sol·licite per escrit, tindrà dret a rebre gratuïtament còpia d'aquests documents amb antelació a la celebració de l'Assemblea.  
  
Paterna, 10 de maig de 2019.- El president del Consell Rector: Benito Delcán Zamudio.